 Ndị Ikpe 15  O wee ruo mgbe nwa oge gasịrị, noge a na-ewe ọka wit nubi, na Samsịn ji nwa ewu gaa ileta nwunye ya. O wee sị: M ga-abakwuru nwunye m nime ụlọ ya. Ma nna nwunye ya ekweghị ka ọ banye.Kama nna nwunye ya sịrị: M sịrị nime obi m, Nezie, ị kpọrọ ya asị. M wee kpọnye ya enyi gị nwoke. Ọ bụ na nwanne ya nke nta akaghị ya mma? Biko, lụọ ya kama ịlụ onye nke ọzọ.Otú ọ dị, Samsịn sịrị ha: Na nke ugbu a, ikpe agaghị ama m nihe ọ bụla m ga-eme ndị Filistia ma ọ bụrụ na mụ emee ha ihe ọjọọ.Samsịn wee pụọ gaa jide narị nkịta ọhịa atọ, chịta ọwa ọkụ, were otu ọdụ nkịta ọhịa kekọta nọdụ nkịta ọhịa ọzọ, tinye otu ọwa ọkụ nagbata ọdụ abụọ ahụ e kekọtara ọnụ.O wee mụnye ọkụ nọwa ndị ahụ wee chụga ha nubi ọka ndị Filistia, nke ọka ya kwụcha ọtọ. O wee si otú a gbaa ihe niile ọkụ, malite nùkwù ọka ruo nọka kwụ ọtọ na ubi vaịn na ubi oliv.Ndị Filistia wee malite ịsị: Ònye mere ihe a? Ha wee sị: Ọ bụ Samsịn ọgọ onye Timna, nihi na ọ kpọọrọ nwunye Samsịn kpọnye enyi ya. Ndị Filistia wee gbagoo kpọọ nwaanyị ahụ na nna ya ọkụ.Samsịn wee sị ha: Ọ bụrụ ihe a ka unu mere, o nweghị ihe ọzọ m ga-eme ma ọ bụghị ịbọrọ onwe m ọbọ nahụ unu, m mesịa ya, mụ ahapụzie.O wee sụọ ha akwụ, tụkọba ụkwụ na apata ụkwụ ha ọnụ, wee gbadaa biri nọgba nnukwu nkume Itam.Mgbe e mesịrị, ndị Filistia gbagotere wee maa ụlọikwuu na Juda ma na-agagharị na Lihaị.Ndị Juda wee sị: Gịnị mere unu ji bịa ibuso anyị agha? ha wee sị: Anyị bịara ike Samsịn agbụ, ime ya dị nnọọ ka o mere anyị.Puku ndị Juda atọ wee gbadaa nọgba nnukwu nkume Itam wee sị Samsịn: Ọ bụ na ị maghị na ọ bụ ndị Filistia na-achị anyị? Gịnịzi ka ihe a i mere anyị pụtara? O wee sị ha: Emere m ha dị nnọọ ka ha mere m.Ma ha sịrị ya: Ihe mere anyị ji bịa bụ ka anyị kee gị agbụ, ka anyị nyefee gị naka ndị Filistia. Samsịn wee sị ha: Ṅụọrọnụ m iyi na unu onwe unu agaghị emerụ m ahụ.Ha wee sị ya: Ee e, naanị ihe anyị ga-eme bụ ike gị agbụ, anyị ga-enyefekwa gị naka ha; ma anyị agaghị egbu gị.Ya onwe ya wee bịarute Lihaị, ndị Filistia wee tie mkpu ọṅụ mgbe ha hụrụ ya. Mmụọ Jehova wee malite ịkpa ike nahụ ya, ụdọ ndị ahụ e kere ya naka wee dị ka eriri ákwà linin a ṅara nọkụ, agbụ e kere ya naka wee gbazee.O wee hụ ọkpụkpụ agba oké ịnyịnya ibu nke na-akpọbeghị nkụ, wee matịa aka were ya kụgbuo otu puku ndị ikom.Samsịn wee sị:O wee ruo na mgbe o kwusịrị nke ahụ, ọ tụhapụrụ ọkpụkpụ agba ahụ ozugbo wee kpọọ ebe ahụ Remat-lihaị.Akpịrị wee kpọwa ya nkụ, o wee malite ịkpọku Jehova, sị: Ọ bụ gị nyere ohu gị nzọpụta a dị ukwuu, ugbu a, agụụ mmiri ọ ga-agụgbu m, m ga-adabakwa naka ndị a na-ebighị úgwù?Chineke wee gbapuo olulu yiri íkwè nke dị na Lihaị, mmiri wee si na ya na-agbapụta, o wee ṅụọ mmiri, mmụọ ya wee laghachite, o wee nweta ume. Ọ bụ ya mere o ji kpọọ aha ya En-hakọre, bụ nke dị na Lihaị ruo taa.O wee kpee Izrel ikpe noge ndị Filistia ruo afọ iri abụọ. 